በሩዋንዳ ጅምላ መቃብሮች መገኘታቸው ተገለጸ
በሩዋንዳ የዘር ማጥፋት ጭፍጨፍ ወቅት የተገደሉ ሰዎች ሳይቀበሩባቸው እንዳልቀሩ የተገመቱ የጅምላ መቃብሮች መገኘታቸው ተነገረ፡፡እኤአ በ1994 በሩዋንዳ በነበረው የዘር ማጥፋት ወንጀል ወቅት  እንደተፈጸመ የሚገመቱት አራት ትላልቅ የጅምላ መቃብሮች ተገኘተዋል ሲል ቢቢሲ በፊት ገጹ አስነብቧል፡፡ወደ 800 ሺ የሚጠጉ የቱትሲ ጎሳ አባላት እና ተራማጅ አስተሳሰብ ነበራቸው የሚባልላቸው የሁቱ ጎሳዎች ለ100 ቀናት በዘለቀው የእርሰ በእርስ ጦርነት፤ በሁቱ ሚሊሻዎች መሪነት በአስከፊ ሁኔታ መገደላቸውን ዘገባው አስታውሷል፡፡በአካባቢው የምትኖር አንዲት ሴት በቦታው አጽሞችን እንደተመለከተች መናገሯን ተከትሎ በጎ ፍቃደኞች የጅምላ መቃብሮቹን በቦታው ላይ ማሰስ በመጀመራቸው መቃብሮችን ለመፈለግ በተደረገው ጥረት በቦታው ላይ የነበሩ ቤቶችም መፍረሳቸውን የቢቢሲ ዘገባ ያሳያል፡፡ በሩዋንዳ የዘር ማጥፋት ወንጀል የተከሰሱ ወንጀለኞች  ፍርዳቸውን አጠናቀው ከእስር መለቀቃቸው ይታወሳል፡፡የቢቢሲ አፍሪካ የደህንነት ጉዳይ ጋዜጠኛው ቶሚ ኦላዲፖ እንደተናገሩት ግኝቱ ስለነዚህ ቦታዎች ቀድመው የሚያውቁ ሰዎች ለምን ቦታውን እስከዛሬ ድረስ ከመግለጽ ተቆጠቡ የሚለው ሀሳብ ግን ጥያቄን አጭሯል፡፡ኢቡካ የተሰኘው በዘር ማጥፋት ጭፍጨፋው የተጎዱ ሰዎችን ለመርዳት ታስቦ የተቋቋመው የእርዳታ ድርጅት መኮንን የሆነው ቴዎጅን ካባጋምቢር አሁንም ድረስ አምስተኛውን የጅምላ መቃብር በመፈለግ ላይ እንደሚገኙ በመግለጽ የዘር ማጥፋቱን የፈጸሙት ወንጀለኞች የምንወዳቸውን ሰዎች የት እንዳሉ ለማመላከት እንኳን ፈቃደኛ ሳሆኑ ቀርተዋል ሲሉ በቁችት ይናገራሉ፡፡